MUNICIPIUL CRAIOVA

PRIMARIA MUNICIPIULUI CRAIOVA

DIRECȚIA IMPOZITE ȘI TAXE

NR.167302/13.11.2020

Se aprobă,

PRIMAR,

Lia-Olguța Vasilescu

**REFERAT DE APROBARE**

privind necesitatea adoptării hotărârii pentru stabilirea și aprobarea nivelurilor impozitelor și taxelor locale în Municipiul Craiova, pe anul 2021

Conform art. 87, alin (3) din OUG 57/2019 privind Codul administrativ, în scopul asigurării autonomiei locale, autorităţile deliberative ale administraţiei publice locale au dreptul să instituie şi să perceapă impozite şi taxe locale, să aprobe bugetele locale ale unităţilor administrativ-teritoriale, în condiţiile legii.

În temeiul art.129 alin.2 lit.a coroborate cu alin.4 lit.c, art.139 alin.3 lit.c şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, consiliul local stabilește și aprobă impozitele și taxele locale, în condițiile legii.

Luând în considerare prevederile Legii nr.227/2015 privind Codul fiscal, cu modificările și completările ulterioare, TITLUL IX – Impozite și taxe locale, și prevederile Hotărârii Guvernului nr.1/2016 pentru aprobarea normelor metodologice de aplicare a Codului fiscal, care reprezintă cadrul legal pentru instituirea și aprobarea impozitelor și taxelor locale care reprezintă venituri ale bugetului local.

Având în vedere valoarea ratei inflației pentru anul 2019 de 3,8%, comunicată pe site-urile oficiale ale Ministerului Dezvoltării Regionale și Administației Publice și Ministerului Finanțelor Publice și necesitatea creării unei politici fiscale predictibile în vederea creșterii încrederii cetățenilor și mediului de afaceri, aspect ce impune autorităților deliberative locale adoptarea în cursul anului curent, cu aplicabilitate în anul fiscal următor, a impozitelor și taxelor locale, este necesar ca începând cu anul 2021, nivelului impozitelor și taxelor locale precum și limitele amenzilor contravenționale să fie indexate cu rata inflației de 3,8%.

 Față de cele prezentate mai sus, în conformitate cu prevederile Legii nr.52/2003 privind transparența decizională în administrația publică, republicată, se propune, înainte de supunerea spre aprobarea consiliului local, promovarea prin consultare publică a proiectului de hotărâre privind stabilirea și aprobarea nivelurilor impozitelor și taxelor locale în municipiul Craiova, pe anul 2021, anexat la prezentul referat de aprobare.

 DIRECTOR EXECUTIV,

 Elena Bonescu